**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 566**

от заседание на Общинския съвет,

проведено на 26.08.2021 г., Прот. № 34

**ОТНОСНО:**Промяна на списъка на общинските жилища, приет с Решение № 73/28.01.2016 г., Протокол № 9 на Общински съвет - Свищов

На основание чл. 21, ал. 1, т. 8 от Закона за местното самоуправление и местната администрация (ЗМСМА), чл. 42, ал. 2 и чл. 47, ал. 1, т. 3 от Закона за общинската собственост (ЗОС), чл. 3, ал. 2 от Наредбата за условията и реда за управление и разпореждане с общинския жилищен фонд (НУРУРОЖФ) и във връзка с предложение с Вх. № 1029/10.08.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

Променя списъка на общинските жилища, приет с Решение № 73/28.01.2016 г., Протокол № 9 на Общински съвет – Свищов като определя общинско жилище – апартамент № 7, на ул. „Симеон Ванков“ № 6, бл. 3, вх. „В“, ет. 3 да се прехвърли от списъка на “Жилища за настаняване на граждани с установени жилищни нужди” в списъка на “Жилища за продажба, замяна и обезщетяване на бивши собственици, чиито имоти са отчуждени за общински нужди”.

**МОТИВИ:** В Община Свищов е постъпило заявление с рег. инд. № 94-3-1707/02.08.2021 г. от О. Ю. А. – наемател на общинско жилище (двустайно със ЗП 67,87 м. кв., изба 8 – 5,18 м. кв.) от фонд „Наемен“ - за настаняване на граждани с установени жилищни нужди, в гр. Свищов, ул. „Симеон Ванков“ № 6, бл. 3, вх. „В“, ап. 7, ет. 3, с което желае да закупи същото по реда и условията на Закона за общинската собственост (ЗОС) и Наредбата за условията и реда за управление и разпореждане с общинския жилищен фонд.

Договор № 94-Д-180/14.03.2007 г. за наем на общинско жилище е сключен между Община Свищов и О. Ю. А. на осн. заповед № 395/23.02.2007 г. за ползване на описания по-горе общински жилищен имот с предназначение за задоволяване на жилищни нужди.

Продажбата на общинското жилище е възможна след вземане на решение от Общински съвет – Свищов за промяна на предназначението му от „Жилище за настаняване под наем на граждани с установени жилищни нужди“ в „Жилище за продажба, замяна и обезщетение на бивши собственици, чиито имоти са отчуждени за общински нужди“.

В заседанието участват 26 общински съветници.

Гласували “За” – 21, “Против” – 1 и “Въздържали се” – 4.

ПРЕДСЕДАТЕЛ НА ОбС: …/п/ …

 /д-р Кристиян Кирилов/

Вярно при ОбС: …………………

 /Л. Миронова/